
	[bookmark: nev]KISFALUDI-BAK ZSOMBOR
Geotechnika mérnöki
MSc, 2. félév
Kolozsvári Műszaki Egyetem
Építőmérnöki
	






Témavezetők:
	Dr. Gobesz Ferdinánd-Zsongor
egyetemi docens, HT

	Drd. Farkas Csaba
egyetemi aszisztens, HT




Eloszlásfüggvények alkalmazása az építészetben

Kutatásunk témája és egyben első stádiumának tananyaga a normális eloszlás sűrűségfüggvényének (a Gauss-függvény) megismerése és tulajdonságaiban való elmélyülés, valamint az eddigi matematikai alkalmazásainak tanulmányozása volt. Ezeknek vizsgálata közben rájöttünk, hogy a függvény felhasználható olyan folyamatok optimalizálására, amelyekben ha matematikai grafikonokat használunk a modellezésnél, egyenetlen, szélsőséges változásokat találunk. Ilyen szélsőséges változásokat találtunk az építészeti tervezésben, azon belül pedig a hidrotechnikai építészetben. Ezek megoldása érdekében egy, a Gauss- függvényre alapozott programot írtunk és egy új struktúrát terveztünk.
Szándékunkban állt kimutatni a Gauss eloszlás megfigyelhetőségét, így a Bostoni Tudományos Múzeumban szemléltettek alapján terveztünk és megépítettünk egy saját kísérleti szerkezetet, amely tükrözi a normális eloszlás jelenségét.



